b'\n_START_ARTICLE_\nGjensidige Forsikring\n_START_SECTION_\nHistorie\n_START_PARAGRAPH_\nGjensidige har sine r\xc3\xb8dder helt tilbage til 1816, hvilket skal forst\xc3\xa5s p\xc3\xa5 denne m\xc3\xa5de, at det nuv\xc3\xa6rende selskab er blevet til p\xc3\xa5 baggrund af en lang r\xc3\xa6kke fusioner blandt skadevirksomheder (brandbek\xc3\xa6mpelse), som blev etableret i denne periode._NEWLINE_Navnet, Gjensidige, blev taget i brug i 1974, da Livsforsikringsselskapet Gjensidige indgik en aftale med Samtrygd. Men det var f\xc3\xb8rst i 1985 at der kom en f\xc3\xa6lles administration for de to selskaber._NEWLINE_I 1992 k\xc3\xb8bte selskabet Forenede Forsikring. I 2007 valgte Gjensidige at opk\xc3\xb8be aktier i Storebrand og var en tid den absolut st\xc3\xb8rste aktion\xc3\xa6r i Storebrand. Alle aktierne blev solgt i 2014._NEWLINE_Fra 2005 startede Gjensidige ekspansioner uden for Norge.\n_START_SECTION_\nDet danske marked\n_START_PARAGRAPH_\nGjensidige kom ind p\xc3\xa5 det danske marked ved k\xc3\xb8b af Fair Forsikring i 2006, og gentog samme proces med at k\xc3\xb8be KommuneForsikring det efterf\xc3\xb8lgende \xc3\xa5r. Dengang var Gjensidiges markedsandel p\xc3\xa5 3%. Den 29. april 2010, efter godkendelse af det danske og norske Finanstilsyn, blev Nykredit Forsikring en del af Gjensidige. Gennem dette k\xc3\xb8b har Gjensidige form\xc3\xa5et at fordoble sin markedsandel p\xc3\xa5 det danske marked. Nykredit havde p\xc3\xa5 det tidspunkt aftalen blev indg\xc3\xa5et cirka 230.000 forsikringskunder._NEWLINE_Gjensidiges k\xc3\xb8b af M\xc3\xb8lholm Forsikring blev godkendt i maj 2017, og er derved blev Gjensidige den f\xc3\xb8rende udbyder af sundhedsforsikringer p\xc3\xa5 det danske marked. _NEWLINE_Det danske hovedkontor er beliggende p\xc3\xa5 A.C. Meyers V\xc3\xa6nge 9, K\xc3\xb8benhavn SV. Desuden har Gjensidige afdelingskontor p\xc3\xa5 Bredskifte All\xc3\xa9 13, 8210 Aarhus V og M\xc3\xb8lholm Forsikring ligger p\xc3\xa5 Lille Tornbjerg Vej 30, 5220 Odense S\xc3\x98.\n_START_SECTION_\nDet svenske marked\n_START_PARAGRAPH_\nI Sverige overtog man Tennant Forsikring, der har sine r\xc3\xb8dder i Tennant Forsikring i Norge og Scandinavian Underwriting Services i Sverige.\n_START_SECTION_\nDet baltiske marked\n_START_PARAGRAPH_\nI Gjensidige har man ogs\xc3\xa5 valgt at drive salg af forsikringer til private og forretningsdrivende i Letland, Litauen og Estland.'